Kristoff åpner for å sykle til han er 40 år
Han fylte 30 år for to uker siden. Overfor VG åpner nordmannen for en lang karriere, dersom han unngår stygge velt i fremtiden. – Jeg har egentlig sagt 38 som mitt siste år til kona. Men om jeg ikke får en annen jobb, så sykler jeg videre. Det kan være å mulig å sykle frem til jeg blir 40, mener Kristoff. – Du klarer å holde motivasjonen oppe? – Det går veldig opp og ned. Det er perioder da jeg er lite motivert og tenker at «dette gidder jeg ikke holde på med i mange år fremover». Men så føler man seg i bra form og «makser» i bakkeintervaller. Da er det plutselig gøy igjen, sier han. Kristoff tviler på at han tar jobb i støtteapparatet til et sykkellag den dagen karrieren er over. All reisingen gjør det lite attraktivt, mener han. En kommentatorjobb i ny og ne frister mer. Så du denne? Edvalds suksessoppskrivt: StyrketreningHøyere utdannelse har han ikke tatt. – Jeg tror ikke jeg kommer til å trenge det. Jeg satser på at økonomien er såpass (etter karrieren) at jeg slipper å gå på universitetet. Men jeg har sagt at dersom jeg skal gå på universitet, skal jeg iallfall ha med meg fadderuka, sier Kristoff før han ler høyt av seg selv. – Så om vi ser deg på universitet i fremtiden, så vet vi at du har dårlig råd? – Da har jeg dårlig råd, ja, gliser 30-åringen. Han syklet halvannen time på hviledagen i Tour de France i går. Deretter tok han seg god tid til fire norske medier. VG pratet med Kristoff inne i lagbussen til Katusha. Årets Tour de France har vært stang-ut for Kristoffs del. Det har gått tre år siden han vant en etappe i rittet. VG+: Stein Ørn mener mange foreldre er for snille med barna sineDagens økt i Frankrike kan imidlertid passe godt. For nå er konkurrentene slitne. Kanskje faller Marcel Kittel av før avslutningen i Romans-Sur-Isere. Da bør Kristoff være giftig. Han er uenig med sin egen sjef og tror det kan bli massespurter både i dag og fredag. – De to spurtetappene denne uken er mine største sjanser i Tour de France. De er harde, og kanskje vi blir kvitt Kittel på veien til mål, sier Kristoff. – I fjor ville du kjøpe vannscooter dersom du vant en etappe. Hva er årets løfte til deg selv? – Jeg har lyst på en fin Porsche 911 som står i en butikk i Stavanger, men vet ikke om jeg kjøper den selv om jeg skulle vinne en etappe. Boliglånet mitt står høyere opp på listen, smiler Kristoff.Han tjener 16-18 millioner kroner i Katusha, men har brukt store penger på en eiendom i Stavanger-området. I tillegg har han nå erkjent at han vil gå betydelig ned i lønn når han skal signere ny kontrakt for kommende sesong. VG+: Se bilder fra Kristoffs nye hjem 30-åringen liker «Ferrarier og 911-ere» forteller han. Thor Hushovd er også ihuga Porsche-fantast. Sørlendingen kjøpte sin første etter å ha solgt bakte poteter på nattestid i Grimstad i slutten av tenårene. Hushovd kjøpte en Lamborghini i gave til seg selv etter å ha vunnet VM-gull i 2010. – Jeg tror faktisk en av Porschene til Thor står til salgs i butikken i Stavanger, skyter Kristoff inn. – Så om du vinner en etappe i årets Tour de France, kan du komme til å kjøpe Hushovds sportsbil? – Fargen var ikke så fin, men det er en lignende jeg ser på, smiler Katusha-kapteinen. VG+: Les om «Bestemoren» som eier Tour de France
Fortvil ikke: Dersom Alexander Kristoff (30) forlater Tour de France uten etappeseier, kommer det nye sjanser. det nye sjanser.